stanford-oval/wikipedia huggingface dataset:
ריו פרדיננד
הערות שוליים

↑  ריו פרדיננד יעמוד לדין בגלל סטטוס גזעני שכתב בטוויטר, באתר ערוץ הספורט, 30 ביולי 2012
↑  מיצה את עצמו: פרדיננד פרש מכדורגל בגיל 36, באתר ערוץ הספורט, 30 במאי 2015
| נבחרת אנגליה – מונדיאל 1998 |
| --- | --- | --- |
|  1 סימן •  2 קמפבל •  3 לה סו •  4 אינס •  5 אדמס •  6 סאות'גייט •  7 בקהאם •  8 באטי •  9 שירר •  10 שרינגהאם •   11 מקמנמן •  12 נוויל • 13 מרטין •  14 אנדרטון • 15 מרסון • 16 סקולס • 17 לי • 18 קיאון • 19 ל. פרדיננד • 20 אואן • 21 ר. פרדיננד • 22 פלאוורס • מאמן: הודל |  1 סימן •  2 קמפבל •  3 לה סו •  4 אינס •  5 אדמס •  6 סאות'גייט •  7 בקהאם •  8 באטי •  9 שירר •  10 שרינגהאם •   11 מקמנמן •  12 נוויל • 13 מרטין •  14 אנדרטון • 15 מרסון • 16 סקולס • 17 לי • 18 קיאון • 19 ל. פרדיננד • 20 אואן • 21 ר. פרדיננד • 22 פלאוורס • מאמן: הודל | אנגליה |
| נבחרת אנגליה – מונדיאל 2002 |
| --- | --- | --- |
|  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון |  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון | אנגליה |
| נבחרת אנגליה – מונדיאל 2006 |
| --- | --- | --- |
|  1 רובינסון •  2 נוויל •  3 א. קול •  4 ג'רארד •  5 פרדיננד •  6 טרי •  7 בקהאם •  8 למפארד •  9 רוני •  10 אואן •   11 ג. קול •  12 קמפבל • 13 ג'יימס •  14 ברידג' • 15 קראגר • 16 הרגריבס • 17 ג'נאס • 18 קאריק • 19 לנון • 20 דאונינג • 21 קראוץ' • 22 קרסון • 23 וולקוט • מאמן: אריקסון |  1 רובינסון •  2 נוויל •  3 א. קול •  4 ג'רארד •  5 פרדיננד •  6 טרי •  7 בקהאם •  8 למפארד •  9 רוני •  10 אואן •   11 ג. קול •  12 קמפבל • 13 ג'יימס •  14 ברידג' • 15 קראגר • 16 הרגריבס • 17 ג'נאס • 18 קאריק • 19 לנון • 20 דאונינג • 21 קראוץ' • 22 קרסון • 23 וולקוט • מאמן: אריקסון | אנגליה |
| --- | --- |
בקרת זהויות :  GND: 173897851  ISNI: 0000 0000 6781 3509  LCCN: nb2002077970  NLK: KAC201513050  VIAF: 70898836   WorldCat (עם VIAF): 70898836
ריו פלאטנו

שמורת הביוספרה ריו פלאטנו (אנגלית: Río Plátano Biosphere Reserve) נמצאת במחוז לה מוסקיטיה שבהונדורס, על חוף הים הקריבי. ב-1982 העניק אונסק"ו למקום מעמד של אתר מורשת עולמית.
תיאור

שמורת הטבע מורכבת משני אזורים גאומורפיים: הרים המהווים 75% מהשטח ומישור חוף עם לגונות. השמורה משתרעת על כל קו פרשת המים של נהר פלאטאנו, ששטחו 3,500 קמ"ר. אזור ההפרדה (Buffer Zone) משתרע על מחצית העמק פאולאיה ועל חלקו התחתון של עמק סיקו בצד מערב, עמק ואמפו בדרום וחלקו התחתון של עמק סיגרה במזרח. מזרחית לגבול השמורה נמצא נהר פאטוקה.
שיא הגובה של המחורצים בשמורה הוא פסגת פונדטה פיידרה. בנוסף, יש בהרים הרבה מקומות תלולים ותצורות סלע ייחודיות כגון פיקו דאמה או וייחו, מפלי מים רבים שגובהו של הגדול מביניהם הוא 150 מטרים, וכן גבעת גרניט.
מישור החוף הולך ומתרומם בהדרגה מאזור הלגונות והאזורים המוצפים בחורף עד לגובה של 100 מטרים המהווה את נקודת ההתחלה של ההרים. המישור מכוסה בחגורה של מרבצי חצץ וקוורץ לא פוריים שמקורם בתקופת הפליסטוקן.
הנהר מתעקל לאורך 45 קילומטרים, כאשר שני שלישים מאורכו עוברים דרך ההרים, ונעלמים בתוך ערוץ סלעי, ועיקוליו יוצרים אגמים בצורת קשת, ביצות מים עומדים ורציפים טבעיים המשמשים למטרות חקלאיות.
אקלים

האקלים חם ולח בתקופה שבין נובמבר למאי. כמות המשקעים השנתית הממוצעת היא בין 2,850 מילימטר לבין 4,000 מילימטר, כאשר השיא הוא בחודשים אוקטובר ונובמבר. העונה החמה באזור מורגשת בצורה בולטת יותר בעקבות ברוא היערות שהתרחש במקום מאז סוף שנות ה-80. הטמפרטורה השנתית הממוצעת היא 26.6°C . בכל תקופה של עשור השמורה נפגעת בממוצע על ידי ארבע סופות טרופיות ושני הוריקנים.
פלורה ופאונה

שטח האתר הוא 3,500 קמ"ר, והוא כולל טווח נרחב של בתי גידול המשתרעים בין חוף הים, עובר בסאוואנה ומסתיים בלגונות הנמצאות ביערות. היערות הבתוליים שבשמורה מאוכלסים על ידי מגוון נרחב של צמחים ובעלי חיים, כולל כמה בעלי חיים המצויים בסכנת הכחדה כגון דוב נמלים ענק, יגוארים, טפיר מרכז אמריקני, תחש נהרות אמריקני, הרפיה, ארה אדומת חזה, ארה ירוקת כנף, תנין אמריקני ואוצלוט (שכבר לא נחשב כבעל חיים בסיכון). בשמורה התגלו 377 מינים של עופות ו-126 מינים של זוחלים ודו-חיים.
מחקר ושימור

האזורים הנמוכים של השמורה נחשבים למוקד עניין אנתרופולגי כיוון שיש בהם כמה קהילות אינדיאנים וכמה מקומות שבהן יש כתובות סלע ופטרוגליפים.
ב-1996 הוחלט על ידי אונסק"ו להוסיף את האתר לרשימת אתרי המורשת העולמית המצויים בסיכון, והוא הוסר ממנה ב-2007. ביער יש כריתת עצים לא חוקית. ישנן תוכניות להקמת תחנת כוח הידרואלקטרית.
רוטמיסטריבקה

מראה ברוטמיסטריווקה
אגם בכפר רוטמיסטריווקה
רוטמיסטריבקה (באוקראינית: Ротмістрівка) הוא כפר במחוז צ'רקאסי באוקראינה, הכפר מכיל 2,156 נפשות (3,200 תושבים ב-1970).
היסטוריה

המידע הראשון על הכפר משוער לאמצע המאה ה-17, אז ייסד קפטן אומצ'ינסקי יישוב על האדמות שבבעלות המגנאט קונצפולסקי. בהתחלה זה נקרא רוטמיסטרוב, ובהמשך רוטמיסטריווקה.
בשנת 1742 עברו היישוב ואדמות הסביבה מקונצפולסקי לליובומירסקי והפכו לחלק ממחוז סמילה, תושבי הכפר עסקו בחקלאות.
ב-1787 נקנה המחוז, כולל רוטמיסטריבקה, על ידי הקניאז הרוסי גריגורי פוטיומקין. וכעבור 6 שנים, הוא נתן אותו לאחיינו הרוזן סמוילוב.
ב-1793 חיו בכפר 1,653 גברים. מאז 1793, לאחר סיפוח הגדה הימנית של אוקראינה לאימפריה הרוסית, הייתה רוטמיסטריבקה חלק מברסלבסקי ובשנת 1797 שויכה למחוז צ'רקאסי של מחוז קייב.
בסוף המאה ה-19 חיו ברוטמיסטריבקה יותר מ-3,000 איש. בתחילת המאה ה-20 הוכפלה האוכלוסייה. בשנת 1910 חיו בה 6,667 איש.
לאחר שורה של שינויים בשלטון, ב-4 בינואר 1920, נכנסו חיילי הצבא האדום לרוטמיסטריבקה. והיא הייתה תחת הכיבוש הסובייטי במשך שנים רבות.
אטימולוגיה

עד שנות ה-90 של המאה ה-20. השם הרשמי והנפוץ של הכפר בשפה האוקראינית היה Rotm i strivka[דרוש מקור], כך נכתב במסמכים רשמיים ובמפות וכך נעשה בו שימוש בדיבור[דרוש מקור].
קהילה יהודית

לפני מלחמת העולם השנייה התקיים ברוטמיסטריבקה שטעטל חסידי מפורסם. שושלת חסידות רחמסטריווקא (ענף של שושלת צ'ורנוביל) נקראה על שם רבניה שבאו מרוטמיסטריבקה, מייסד החסידות, האדמו"ר רבי יוחנן טברסקי, נפטר בתרנ"ה ונקבר ברוטמיסטריבקה, אביו האדמו"ר מרדכי טברסקי היה המגיד מצ'רנוביל בנו של מנחם נחום מצ'רנוביל.
ראו גם

מכתש רוטמיסטרבסקי
הערות שוליים

↑  "Ротмистрівка, Смілянський район, Черкаська область » Історія міст і сіл Української РСР" (ברוסית). נבדק ב-2024-03-04..
↑  Rachmastrivka.
↑  מחבר הספר מאור עיניים ותלמיד הבעל שם טוב
קרב קמברה (1918)

ערך זה עוסק בקרב במסגרת מתקפת מאה הימים. אם התכוונתם למתקפת השריון הראשונה בהיסטוריה, ראו .
קרב קמברה של 1918 (נודע גם בשם "קרב קמברה השני") היה קרב התקפי של מדינות ההסכמה במסגרת מתקפת מאה הימים בשלב האחרון של מלחמת העולם הראשונה. הקרב התקיים בסביבות העיר קמברה (בצרפתית: Cambrai) בחבל נור-פה דה קאלה בצרפת.  בקרב, שנמשך כיומיים (8 - 10 באוקטובר), נעשה שימוש בטקטיקה חדשה לאותה תקופה במסגרתה שולבו מאות טנקים וכוח מקלעים כבדים ממונע יחד עם מתקפת חיל הרגלים, דבר שהביא לניצחון מוחץ בזמן קצר.
העיר קמברה שימשה כבסיס גרמני לוגיסטי חשוב במסגרת קו הינדנבורג. 7 הק"מ של קווי הגרמנים באזור זה, שהוחזקו על ידי כוחות דיוויזיית הלנדווהר ה-20 ודיוויזיית המילואים ה-54, הותקפו אור ל-8 באוקטובר על ידי 324 טנקים. לאחר הפשיטה התקדמו הדיוויזיות הקנדיות ה-2 וה-3 לתוך העיר קמברה וכבשו אותה תוך התמודדות עם התנגדות קלה בלבד.
הגרמנים התבצרו מחדש בקווי הגנה מצפון לעיר (סמוך לקווי הפתיחה שלהם מ-1914) והציבו התנגדות שהאטה את התקדמות הכוח התוקף, דבר שהכריח את הקנדים להתחפר בפאתי קמברה הצפוניים.
לקריאה נוספת

Keegan, John, The First World War, UK Ed (Pimlico edition, London, 1999). ISBN 978-0375700453. pp. 396 - 397
רודריגו פלאסיו

רודריגו סבסטיאן פלאסיו (בספרדית: Rodrigo Sebastián Palacio; נולד ב-5 בפברואר 1982 בבאיה בלנקה, ארגנטינה) הוא כדורגלן ארגנטינאי המשחק בעמדת החלוץ בקבוצת הכדורגל ברשה.
קריירה

פלאסיו החל את הקריירה בקבוצת הורקאן, ב-2003 הוא עבר לקבוצת באנפילד מהליגה הראשונה בארגנטינה ובשורותיה ערך את הופעת הבכורה המקצוענית שלו. במדי באנפילד הפך פלאסיו לאחד החלוצים המסוכנים בליגה, הוא כבש 9 שערים ב-36 הופעות ונרכש בשנת 2005 על ידי בוקה ג'וניורס במדיה כבש 54 שערים ב-131 משחקים עד מעברו לאיטליה בקיץ 2009.
עם בוקה ג'וניורס זכה פלאסיו בשתי אליפויות (אפרטורה 2005, קלאוסורה 2006), בגביע ליברטדורס (2007), בגביע סוד-אמריקנה (2005) ובשני גביעי רה-קופה סוד-אמריקנה (2005 ו-2006).
בקיץ 2009 עבר לשחק בגנואה האיטלקית תמורת כשלושה מיליון יורו כמחליפו של דייגו מיליטו שנמכר לאינטר מילאנו, שם הוא שיתף פעולה עם הרנן קרספו. ב-5 בנובמבר אותה שנה כבש את שערו הראשון במדי גנואה בניצחון 2–3 נגד ליל במסגרת הליגה האירופית לשנת 2009–2010.
ב-7 ביוני 2012 הודיעה אינטר על רכישתו של פלאסיו תמורת 10.5 מיליון יורו וחתימתו על חוזה עד יוני 2016. ב-8 בינואר 2016, הוארך חוזהו של פלאסיו באינטר בשנה, עד ליוני 2017. ב-17 באוגוסט 2017 חתם לעונה אחת בבולוניה. ב-18 באוגוסט 2021 חתם בברשה מהסרייה ב'.
פלאסיו היה בסגל נבחרת ארגנטינה למונדיאל 2006 קופה אמריקה 2007 ומונדיאל 2014.
תארים

אליפות ארגנטינה - 2 (אפרטורה 2005, קלאוסורה 2006)
גביע ליברטדורס - 1 (2007)
גביע סוד אמריקנה - 1 (2005)
גביע רה קופה סוד אמריקנה - 2 (2005, 2006)
רודריגו מוניז

רודריגו מוניז קרבאליו (בפורטוגזית: Rodrigo Muniz Carvalho; נולד ב-4 במאי 2001 בסאו דומינגוס דו פראטה שבברזיל) הוא כדורגלן ברזילאי המשחק בעמדת החלוץ בפולהאם.
קריירת מועדונים

מוניז גדל במחלקות הנוער של דפורטיבו ברסיל ופלמנגו. הוא החל את הקריירה המקצוענית שלו בפלמנגו ובקוריטיבה.
ב-20 באוגוסט 2021 חתם בפולהאם מהפוטבול ליג צ'מפיונשיפ. ב-11 בספטמבר ערך את הופעת הבכורה שלו במועדון, בהפסד 0–1 לבלקפול במסגרת המחזור השישי בליגה לעונת 2021/2022. ב-18 בספטמבר הבקיע את שער הבכורה שלו במועדון, בהפסד 1–2 לרדינג במסגרת המחזור השמיני בליגה. הוא ערך 25 הופעות ליגה והבקיע חמישה שערים בעונה זו, בה העפילה פולהאם לפרמייר ליג.
ב-22 באוגוסט 2022 הושאל למידלסברו.
הערות שוליים

↑  MUNIZ JOINS FULHAM, באתר הרשמי של פולהאם, 20 באוגוסט 2021 (באנגלית)
רוברט לואיס ריד

| --- | --- |

 לידה:  29 ביולי 1862 סטוקברידג', ארצות הברית 
 פטירה:  2 בדצמבר 1929 (בגיל 67) Clifton Springs, ארצות הברית 
 מקום לימודים:  אקדמיה ז'וליאן 
 תחום יצירה:  ציור 
 זרם באמנות:  אימפרסיוניזם 
 הושפע על ידי:  גוסטב בולאנז'ה, Jules Lefebvre 
 פרסים והוקרה:  פרס הולגרטן 
 
רוברט לואיס ריד, דיוקן עצמי, 1904
רוברט לואיס ריד (באנגלית: Robert Lewis Reid;‏ 29 ביולי 1862 - 2 בדצמבר 1929) היה צייר אמריקאי אימפרסיוניסטי. עבודותיו נטו להיות מאוד דקורטיביות, וחלקן הגדול התרכז בתיאור של נשים צעירות בין פרחים. לימים התפרסם בזכות ציורי הקיר והעיצוב שלו בזכוכית צבעונית.
חיים ועבודה

רוברט ריד נולד בסטוקברידג', מסצ'וסטס, ולמד בבית הספר במוזיאון לאמנויות יפות בבוסטון אצל אוטו גרונדמן, שם לימים התמנה למדריך לסטודנטים לאמנות. בשנת 1884 עבר לעיר ניו יורק, למד בליגת סטודנטים לאמנות, ובשנת 1885 נסע לפריז ללמוד באקדמיה ז'וליאן אצל גוסטב בולנגר וג'ולס ג'וזף לפבר. תמונותיו המוקדמות היו דמויות של איכרים צרפתים.
כשחזר לניו יורק בשנת 1889, עבד כצייר דיוקנאות ובהמשך התמנה למדריך בליגת הסטודנטים לאמנות ובקופר יוניון.
ציורים

הוא צייר שלושה ציורי קיר בביתן התעשייה בתערוכה הקולומביאנית העולמית בשנת 1893 בשיקגו, והציג ארבעה ציורים בבניין האמנויות היפות. עבודותיו, "הולדת הבן הבכור" (1888), זכו במדליית הצטיינות.
ריד היה חבר בקבוצת "עשרת הציירים האמריקנים", שנפרדו מחברת האמנים האמריקאיים בשנת 1897. ציורו "שחר" זכה בפרס הולגרטן הראשון בשנת 1898 על ידי האקדמיה הלאומית לעיצוב.
ריד עבד על מספר פרויקטים של ציורי קיר סביב סוף המאה. וחזר לצייר על בדים, סביב שנת 1905, עבודתו הייתה נטורליסטית יותר, ופלטת הצבעים שלו נטתה לעבר פסטלים רכים.
ציורי קיר

ציורי קיר של ריד נמצאים בספריית הקונגרס בוושינגטון ובבית המשפט לערעורים בעיר ניו יורק. הרוטונדה של בית הממשלה במדינת מסצ'וסטס בבוסטון מכילה את שלושת ציורי הקיר ההיסטוריים הגדולים שלו. הוא צייר קיר לביתן האמריקני בתערוכה של 1900 בפריז.
ציורי הקיר שלו לבניין האמנויות בתערוכה הבינלאומית פנמה – פסיפיק (סן פרנסיסקו, 1915) היו מחווה יוצאת דופן לאומנויות. שמונה לוחות ענקיים כיסו את תקרת הרוטונדה: ארבעת הסמלים של קליפורניה (מתכת זהב, חיטה, פירות הדר, ואפונים). וכן ייצוגים של רעיונות בתחום האמנות. [3] ציורים אלה כבר לא קיימים ומקום הימצאם הנוכחי לא ידוע.
זכוכית צבעונית

בשנת 1906 השלים ריד סדרה של עשרה ויטראז'ים המתארים את חיי המשיח לכנסיית הזיכרון האוניטרית בפיירהובן, מסצ'וסטס.
כמו כן צייר חלק מהחלל של כנסיית סנט פאולוס בעיר ניו יורק.
הערות שוליים

↑  Chisholm, Hugh, ed., Reid, Robert, 1911 Encyclopædia Britannica Volume 23
↑  The affairs of Anatol by Robert Reid, libmma.contentdm.oclc.org (באנגלית)
| --- | --- |
בקרת זהויות :  ISNI: 0000 0000 6708 1029  LCCN: nr2002007755  RKD: 66059  SNAC: w6vt3npt  ULAN: 500007831  VIAF: 66403151   WorldCat (עם VIAF): 66403151 
רוברט לואיס ריד, אשה ופרחים בגן
רוברט לואיס ריד, לידה ראשונה
רוברט לדלום

| --- | --- |

רוברט לדלום
 לידה:  25 במאי 1927 ניו יורק, ארצות הברית 
 פטירה:  12 במרץ 2001 (בגיל 73) נייפלס, ארצות הברית 
 מדינה:  ארצות הברית 
 שם עט:  Jonathan Ryder, Michael Shepherd 
 מקום לימודים:  אוניברסיטת וסליין, אקדמיית צ'שייר, Rectory School 
 שפות היצירה:  אנגלית אמריקאית, אנגלית 
 יצירות בולטות:  טרילוגיית בורן 
 תקופת הפעילות:  מ-1971 
 פרסים והוקרה:  Prix Mystère de la Critique (1982) 
 www.robert-ludlum.com
 
רוברט לדלום (באנגלית: Robert Ludlum;‏ 25 במאי 1927 - 12 במרץ 2001) היה סופר אמריקאי.
קורות חיים

לדלום נולד בעיר ניו יורק, גדל בניו ג'רזי ועזב את הבית כנער. הוא שירת בנחתים
ולחם במלחמת העולם השנייה. ולאחר שחרורו החל לעבוד בתיאטרון. במשך 20 שנה עבד כשחקן ומפיק תיאטרון, ובגיל 40 החל לכתוב לראשונה. ספרו הראשון "ירושת סקרלטי", פורסם בשנת 1971 והפך מיד לרב-מכר. אחריו פורסמו "מסמכי מטלוק", "מעגל הקסמים", "מורשת הולקרופט" וסדרת ספרים אודות הסוכן החשאי והמתנקש ג'ייסון בורן. ספריו תורגמו ל-32 שפות ומכרו עד כה למעלה מ-220 מיליון עותקים בארבעים מדינות ברחבי העולם.
ספרים שכתב ויצאו בימי חייו

ירושת סקארלטי (1971)
תעלומת אומגה (1972)
מסמכי מטלוק (1973)
זעקת ההלידון (1974)
פרשת ריינמן (1974). - מיני סדרה המבוססת על ספר זה נעשתה ב-1977.
הדרך לגאנדולפו (1975)
מאבק ג'מיני (1976)
מסמכי צ'נסלור (1977)
מורשת הולקרופט (1978) - נעשה סרט בכיכובו של מייקל קיין ב-1985.
מעגל הקסמים (1979)
זהות כפולה (1980). על בסיס ספר זה נעשה סרט טלוויזיה ב-1988 בכיכובו של ריצ'רד צ'מברלין וסרט קולנוע ב-2002, בכיכובו של מאט דיימון.
מרדף פרסיפל (1982)
קשר הגנרלים (1984)
שכר התהילה (1986)
תוכנית איקרוס (1988)
ממשלת הצללים (1990), הספר יצא לראשונה באנגלית בשנת 1973 בשם TREVAYNE ותחת שם העט ג'ונתן ריידר.
אולטימטום (1990)
הדרך לאומהה (1992)
אשליית העקרב (1993)
אחוות המשמר (1995)
הספירה לאחור (1997)
הונאת פרומתאוס (2000)
הנחיית ג'נסן (2002) - פורסם לאחר מותו
ספרים שיצאו תחת שמו אך נכתבו בשיתוף סופרים אחרים אחרי מותו

פרוטוקול סיגמה (2001)
בגידת טריסטן (2003)
אזהרת אמבלר (2005)
קרן בנקרופט (2006)
סדרת Covert-One

נגיף קטלני (2001)
חוזה קסנדרה (2001)
אופציית פריס (2002)
הצופן (2003)
נקמת לאזרוס (2004)
המגפה האדומה (2005)
הערות שוליים

↑  MARTIN, DOUGLAS (14 במרץ 2001). "Robert Ludlum, Best-Selling Suspense Novelist, Dies at 73". The New York Times. {{cite news}}:  (עזרה)
| ג'ייסון בורן |
| --- | --- | --- |
| יוצרים | רוברט לדלום |  |
| ספרים | זהות כפולה (1980) |  |
| סרטים | זהות כפולה (1988) • זהות כפולה (2002) • זהות במלכודת (2004) • זהות אבודה (2007) • זהות גנובה (2012) • ג'ייסון בורן (2016) |  |
| --- | --- |
בקרת זהויות :  NLI: 987007264719305171  PLWABN: 9810582060905606  BIBSYS: 90086637  BNE: XX986044  BnF: cb13162647s (data)  CANTIC: a11633190  GND: 119171449  ICCU: CFIV002591  ISNI: 0000 0001 2147 3411  LCCN: n79147847  LNB: 000002682  MusicBrainz: 48caf170-f3b7-4098-9d4b-940675c156da  NDL: 00448173  NKC: jn19990005216  NLA: 35315539  NLG: 60554  NLK: KAC199617160  NTA: 069088330  SELIBR: 72586  SNAC: w6db8mh6  SUDOC: 026997614  Trove: 908754  VIAF: 109373898   WorldCat (עם VIAF): 109373898 
ערך זה הוא קצרמרבנושא אישים. אתם מוזמנים לתרום לוויקיפדיה ו.
רוברט האנטר

| --- | --- |

 לידה:  23 ביוני 1941 ארויו גרנדה, קליפורניה, ארצות הברית 
 פטירה:  23 בספטמבר 2019 (בגיל 78) סן רפאל, קליפורניה, ארצות הברית 
 שם לידה:  Robert Christie Burns 
 מוקד פעילות:  ארצות הברית 
 תקופת הפעילות:  1962–2019 (כ־57 שנים)
 סוגה:  פולק רוק, רוק אנד רול, בלוגראס, בלוז רוק, קאנטרי רוק, רוק פסיכדלי, היפ הופ אלטרנטיבי 
 שפה מועדפת:  אנגלית 
 כלי נגינה:  גיטרה, מפוחית פה, מנדולינה, גיטרה בס חשמלית, די ג'יי 
 חברת תקליטים:  Relix, Grateful Dead Records 
 מספר צאצאים:  3 
 פרסים והוקרה:  Americana Lifetime Achievement Award for Songwriting (2013) 
 www.hunterarchive.com
 פרופיל ב-IMDb
 
רוברט האנטר (באנגלית: Robert Hunter;‏ 23 ביוני 1941 – 23 בספטמבר 2019) היה משורר וזמר אמריקאי, שנודע בעיקר בשל הקשר שלו עם ג'רי גרסיה והגרייטפול דד.
ביוגרפיה

רוברט האנטר נולד בשם רוברט ברנס בסן לואיס אוביספו, קליפורניה. יחד עם חברו לאורך שנים, ג'רי גרסיה, הוא ניגן בלהקות בלוגראס בתחילת שנות השישים, כאשר האנטר מנגן על מנדולינה וגיטרה באס.
ב-1962 היה האנטר אחד המתנדבים הראשונים לניסויים של סמים פסיכדלים באוניברסיטת סטנפורד שמומנו על ידי ה-CIA בפרויקט MKULTRA. האנטר קיבל תשלום כדי לנסות LSD, ומסקלין, ולדווח על תחושותיו שנוסחו בצורה היצירתית האופיינית לו.
השירים הראשונים שכתב עבור הגרייטפול דד נכתבו תחת השפעת LSD, ונשלחו ללהקה בדואר מאריזונה. לאחר מאבק בהתמכרות קלה לסמים הוא עזב את אריזונה וחזר לחיק הלהקה. התקרבותו ללהקה יצרה את הסגנון של הגרייטפול דד, שהלך והתגבש באותה עת, והתאפיין בנגיעות של המוזיקה הפסיכדלית. האנטר נחשב כעבור זמן לחבר בלתי מופיע של הלהקה.
ב-1974 הוציא האנטר אלבום סולו "Tales of the Great Rum Runners".
נפטר ב-23 בספטמבר 2019.
הערות שוליים

↑  דנית צמית, רוברט האנטר, כותב השירים של גרייטפול דד, הלך לעולמו, באתר ynet, 25 בספטמבר 2019
| --- | --- |
בקרת זהויות :  BnF: cb137992320 (data)  GND: 142842338  ISNI: 0000 0001 1949 5953  LCCN: no2005001234  MusicBrainz: e9b419b5-ab8f-425c-8214-a7259e6efe10  NKC: pna2011636964  NTA: 098015028  SUDOC: 077719751  VIAF: 49406569   WorldCat (עם VIAF): 49406569 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ריצ'רד, רוזן קורנוול

| --- | --- |

 לידה:  5 בינואר 1209 וינצ'סטר, ממלכת אנגליה 
 פטירה:  2 באפריל 1272 (בגיל 63) ברקהמסטד, הממלכה המאוחדת 
 מדינה:  ממלכת אנגליה 
 מקום קבורה:  Hailes Abbey  גלוסטרשייר 
 בן או בת זוג:  Isabel Marshal (30 במרץ 1231–?) Sanchia of Provence (23 בנובמבר 1243–?) Beatrice of Falkenburg (16 ביוני 1269–?)  Jeanne de Valletort 
 
ריצ'רד, רוזן קורנוול הראשון (באנגלית: Richard, 1st Earl of Cornwall;‏ 5 בינואר 1209 - 2 באפריל 1272) היה אציל אנגלי, בן לשושלת המלוכה בית פלנטג'נט. ריצ'רד, בנו של ג'ון, מלך אנגליה, ואחיו של הנרי השלישי, מלך אנגליה, נשא בתואר רוזן קורנוול ומלך גרמניה. במהלך חייו נטל ריצ'רד מקונוול את שבועת הצלבן ועלה לרגל לארץ הקודש בספטמבר 1240 במסע צלב הנושא את שמו. הוא היה אציל בעל קשרים בחצרות מלכי אירופה ונטל חלק פעיל בעימותים בין האצולה האנגלית לבית המלוכה.
קורות חייו

ריצ'רד מקורנוול נולד ביום 5 בינואר 1209 בטירת וינצ'סטר שבמחוז המפשייר באנגליה. בנו השני של ג'ון, מלך אנגליה ואשתו איזבלה מאנגולם (בצרפתית: Angoulême) בגיל שמונה הוא התמנה לשריף של מחוז ברקשייר. בשנת 1225 הוא קיבל את התואר הרוזן של פואטו ואת התואר רוזן קורנוול מאחיו, הנרי השלישי, מלך אנגליה - כמתנת יום הולדת 16. מחוז זה היה ידוע במכרות ותעשיית הבדיל שהכנסותיה מימנו את תחילת עושרו של ריצ'רד.
היחסים בין האחים היו פחות הרמוניים והתנהלו על מים סוערים של יריבות בלתי פוסקת. מחד פעל ריצ'רד מקורנוול כעושה דברו של הנרי השלישי ומפקד צבא אנגלי בצרפת ובעיקר במערכות בבריטני ומאידך התייצב מולו במרד גלוי שהושקט בשוחד של תשלומים כספיים ומתנות יקרות. בתקופת חייו היה ריצ'רד מקורנוול ידוע כאדם עשיר ומקושר היטב לחצרות מלכי אירופה - באמצעות קשרי נישואים משפחתיים. הוא היה בקשרים עם כל המפלגות הפוליטיות באנגליה והיה ידוע כאחד הברונים היחידים שאכן מבין ומדבר אנגלית - בניגוד לאצילים אנגלים אחרים שדיברו צרפתית בלבד.
קורות חייו > נישואים ראשונים

בחודש מרץ 1231 התחתן ריצ'רד מקורנוול עם איזבל מרשל, אלמנה עשירה של הארל החמישי של גלוסטרשייר. הנישואים נערכו למורת רוחו של הנרי השלישי שחשש מהתגברות כוחה של משפחת מרשל העשירה בעלת ההשפעה שמפעם לפעם נקטה עמדה כנגד הכתר האנגלי- מחד ומהאיחוד של משפחה זו עם אחיו המרדן מאידך. ריצ'רד אימץ את ילדיה של איזבל מנישואיה הראשונים ורכש את טירת וולינגפורד כמעונו העיקרי.
לריצ'רד ואיזבל נולדו ארבעה ילדים מהם שרד רק הנרי מאלמיין (Henri d'Almayne) והגיע לבגרות. איזבל נפטרה בשנת 1240, גופתה נקברה בכנסיית בוליו (Beaulieu Abbey) וליבה בטוקסברי בסמוך לקבר בעלה הראשון.
בתקופה זו של נישואיו הראשונים היה ריצ'רד מקורנוול מעורב בסכסוך עם סימון החמישי דה מונפור על רקע נישואיו של דה מונפורט עם אחותו של ריצ'רד - אלינור מאנגליה, הוא הסיר את התנגדותו משהובטח לו - על ידי הנרי השלישי - פרס כספי משמעותי של 6,000 מרקים עבור תמיכתו שבשתיקה לנישואים. הנישואים ויותר מכך היחסים בין דה מונפורט והמלך היו מתוחים ובעיתיים, החישוב הראשוני של הנרי היה רכישת בן ברית צרפתי בעל משקל לסייע בידו בהסדרת האינטרסים שלו בצרפת, אך בפועל הוא קנה מתנגד נוסף - פעיל במיוחד שבסיכומו של דבר עמד בראש מרד אצילים נגדו ואף תפס עמדת כוח באנגליה כשליט דה פקטו.
קורות חייו > מסע הצלב של ריצ'רד מקורנוול

על רקע המתיחות ומאבקי הכוח באנגליה יצא ריצ'רד מקורנוול למסע צלב לארץ ישראל. הוא נטל את שבועת הצלבן עוד בשנת 1236 אך יצא מאנגליה לחופי ארץ הקודש בקיץ 1240 מלווה בגיסו סימון ממונפורט - שאף הוא היה במצב פוליטי קשה מול הנרי השלישי.
צמד הגיסים נחת בעכו ב-11 באוקטובר 1240 וגילה לאכזבתו כי האציל הצרפתי תיבו משאמפאן (בצרפתית: Thibaut de Champagne), שהגיע לארץ זמן מה לפני כן במסגרת מסע הצלב של הברונים, עזב את חופי ארץ הקודש כשבועיים לפני כן. משגילה ריצ'רד כי המצב הפוליטי הפנימי בממלכת ירושלים רווי פלגנות ומאבקי כוח בין האבירים המקומיים ברשות בני משפחת איבלין לבין המסדרים הצבאיים והקומונות הימיות האיטלקיות הוא יצא מעכו והחל לבצר את אשקלון. במקביל ניהל ריצ'רד מקורנוול משא ומתן עם הסולטאן האיובי, שליט מצרים אלמלך אלצאלח איוב. בסיכומו של המשא ומתן הצליח ריצ'רד מקורנוול להרחיב באופן משמעותי את שטחה של ממלכת ירושלים. בצפון נמסרו לידי הצלבנים מבצרים בעלי חשיבות אסטרטגית - הר תבור, טבריה, ומבצר הבופור, במרכז קיבלו הצלבנים את מבצר בית גוברין ובדרום שלטו הצלבנים על אשקלון ועל פי החוזה יכלו הצלבנים לבצר ללא התנגדות כל נקודת יישוב לפי רצונם. נקודה זו הייתה נקודת השיא של ממלכת ירושלים השנייה - זו שנותרה לאחר קרב קרני חיטין ונבנתה במהלך מסע הצלב השלישי ובהסכם יפו של מסע הצלב השישי.
גופות הצלבנים שנהרגו בקרב בית חאנון הוחזרו ונקברו בתוך מבצר אשקלון החדש, שבויים הוחלפו משני הצדדים. במקביל למשא ומתן עם המוסלמים פעל ריצ'רד ליישור ההדורים בין פרידריך השני, קיסר האימפריה הרומית הקדושה ששימש כעוצר לכתר ירושלים לבנו הקטין קונרד השני, מלך ירושלים, ניסיונות אלו במהלכם ניסה ריצ'רד להציב את גיסו סימון ממונפורט כעוצר מוסכם על שני הצדדים עלו על שרטון אך ריצ'רד קנה לעצמו שם בחצר המלוכה של פרידריך השני.
בצאתו מהארץ ביולי 1240 כתב ריצ'רד מקורנוול: ”השארנו את הארץ במצב של שלום טוב”.
קורות חייו > נישואים שניים

בדרכו חזרה לאנגליה, ניצל ריצ'רד את מעמדו בחצרו של הקיסר וביקר את אחותו, איזבלה מאנגליה, אשתו השלישית של הקיסר. בחזרתו לאנגליה סוכמו סידורי חתונתו השנייה לסנשיה מפרובאנס (אנ') שהייתה אחותה של גיסתו, המלכה אלינור, אשת המלך הנרי השלישי. וזוג בא בברית הנישואים בכנסיית וסטמינסטר בנובמבר 1243. בכך קירב הנרי השלישי וקשר את אחיו המרדן לחצר המלוכה האנגלית שעמדה בפני תהפוכות וקשיים.
ריצ'רד מקורנוול, אדם עשיר בזכות הכנסות מנחלותיו באנגליה וצרפת, קיבל לניהולו את המטבעה הממלכתית של אנגליה ויזם רפורמה בשיטה המוניטרית. כתוצאה מכך גרף לעצמו הון שאיפשר לו – בניהול של יועץ פיננסי, יהודי מקורנוול בשם אברהם מברקהמפסטד (Abraham of Berkhamsted) – להשקיע את כספיו במתן הלוואות למלכים באירופה ולאנשי כנסייה רמי מעלה.
קורות חייו > מלך גרמניה

שאיפותיו של ריצ'רד לנחלה וכיסא מלוכה הובילו אותו למספר ניסיונות, העיקרי שבהם היה כס המלוכה של סיציליה הנורמנית, ניסיון שלא צלח בגין תג המחיר הגבוהה שנדרש עבור הכתר.
לאחר מותו של פרידריך השני בשנת 1250 התפוררה השושלת בית שטאופן והקיסרות נכנסת לתקופת ביניים שבין 1246 ועד שנת 1273, ומכונה על פי רוב ה"Interregenum" (התקופה שבין הקיסרים).
תוך ניצול כאוס פוליטי זה נחל ריצ'רד הצלחה גדולה משנבחר בשנת 1256 כמלך גרמניה על ידי ארבעה מתוך שבעה נסיכים הבוחרים (Kurfürstenkollegium). כיאה לימים של מאבקים פוליטיים קם לריצ'רד מתחרה שנבחר בדעת המיעוט - אלפונסו העשירי, מלך קסטיליה שנהנה מתמיכת לואי התשיעי, מלך צרפת. ריצ'רד מקורנוול ששילם סכום עתק של 28,000 מרקים עבור תמיכת האלקטורים זכה ביום 27 במאי 1257 לשבת על כיסא מלכות גרמניה ולשאת בתואר "מלך הרומאים" משהוכתר על ידי הארכיבישוף של קלן בקתדרלה של אאכן. גם תואר זה, כמו תאריו הצרפתיים נותר ריק מתוכן מעשי וריצ'רד מקורנוול ביקר רק 4 פעמים בנחלתו הגרמנית בתקופת מלכותו שנמשכה משנת 1257 עד 1269.